stanford-oval/wikipedia huggingface dataset:
Jalkapallo kesäolympialaisissa 2024 – naisten turnaus
Ottelujärjestelmä

Lopputurnaukseen päässeet 12 joukkuetta jaettiin kolmeen alkulohkoon. Alkulohkon sisällä jokainen joukkue kohtasi muut joukkueet kertaalleen. Voitosta sai kolme pistettä, tasapelistä yhden pisteen ja tappiosta jäi pisteittä. Jokaisen alkulohkon kaksi parasta sekä alkulohkojen kaksi parasta kolmanneksi sijoittunutta etenivät pudotuspeleihin. Alkulohkojen sijoitukset määritettiin ensisijaisesti kerättyjen pisteiden perusteella. Jos kaksi tai useampi joukkue oli tasapisteissä, määritettiin sijoitukset seuraavassa järjestyksessä:
Tehtyjen ja päästettyjen maalien erotus
Tehdyt maalit
Saavutetut pisteet tasapisteissä olevien joukkueiden välisissä otteluissa
Tehtyjen ja päästettyjen maalien erotus tasapisteissä olevien joukkueiden välisissä otteluissa
Tehdyt maalit tasapisteissä olevien joukkueiden välisissä otteluissa
Kurinpitopisteet: joukkue saa yhden miinuspisteen jokaisesta keltaisesta kortista, epäsuorasta punaisesta kortista (kaksi keltaista korttia samalle pelaajalle) kolme, suorasta punaisesta neljä sekä keltaisesta kortista ja sen jälkeisestä suorasta punaisesta kortista viisi miinuspistettä. Suurimman pistemäärän joukkue pääsee jatkoon.
Arvonta
Kaksi parasta lohkossaan kolmanneksi sijoittunutta määritettiin seuraavassa järjestyksessä:
Saavutetut pisteet omassa alkulohkossaan
Maaliero
Tehdyt maalit
Kurinpitopisteet
Arvonta
Turnaus > Alkulohkot > Lohko A

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Ranska | 3 | 2 | 0 | 1 | 6 | 5 | +1 | 6 | Etenee pudotuspeleihin |
| 2 |  Kanada | 3 | 3 | 0 | 0 | 5 | 2 | +3 | 3 | Etenee pudotuspeleihin |
| 3 |  Kolumbia | 3 | 1 | 0 | 2 | 4 | 4 | 0 | 3 | Etenee pudotuspeleihin |
| 4 |  Uusi-Seelanti | 3 | 0 | 0 | 3 | 2 | 6 | −4 | 0 |  |
↑  Kanadaa rangaistiin kuuden pisteen menetyksellä 27. heinäkuuta, sillä joukkue oli vakoilllut Uuden-Seelannin joukkueen harjoituksia.
Kanada  v  Uusi-Seelanti
| Kanada  | 2–1 |  Uusi-Seelanti |
| --- | --- | --- |
|  Lacasse  45+4'  Viens  79'  | Raportti |  Barry  13'  |
Ranska  v  Kolumbia
| Ranska  | 3–2 |  Kolumbia |
| --- | --- | --- |
|  Katoto  6', 42'  Dali  18'  | Raportti |  Usme  54' (rp.)  Paví  64'  |
Uusi-Seelanti  v  Kolumbia
| Uusi-Seelanti  | 0–2 |  Kolumbia |
| --- | --- | --- |
|  | Raportti |  Restrepo  27'  Santos  72'  |
Ranska  v  Kanada
| Ranska  | 1–2 |  Kanada |
| --- | --- | --- |
|  Katoto  42'  | Raportti |  Fleming  58'  Gilles  90+12'  |
Uusi-Seelanti  v  Ranska
| Uusi-Seelanti  | 1–2 |  Ranska |
| --- | --- | --- |
|  Taylor  43'  | Raportti |  Katoto  22', 49'  |
Kolumbia  v  Kanada
| Kolumbia  | 0–1 |  Kanada |
| --- | --- | --- |
|  | Raportti |  Gilles  61'  |
Turnaus > Alkulohkot > Lohko B

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Yhdysvallat | 3 | 3 | 0 | 0 | 9 | 2 | +7 | 9 | Etenee pudotuspeleihin |
| 2 |  Saksa | 3 | 2 | 0 | 1 | 8 | 5 | +3 | 6 | Etenee pudotuspeleihin |
| 3 |  Australia | 3 | 1 | 0 | 2 | 7 | 10 | −3 | 3 |  |
| 4 |  Sambia | 3 | 0 | 0 | 3 | 6 | 13 | −7 | 0 |  |
Saksa  v  Australia
| Saksa  | 3–0 |  Australia |
| --- | --- | --- |
|  Hegering  24'  Schüller  64'  Brand  68'  | Raportti |  |
Yhdysvallat  v  Sambia
| Yhdysvallat  | 3–0 |  Sambia |
| --- | --- | --- |
|  Rodman  17'  Swanson  24', 25'  | Raportti |  |
Australia  v  Sambia
| Australia  | 6–5 |  Sambia |
| --- | --- | --- |
|  Kennedy  7'  Raso  35'  Musole  58' (o.m.)  Catley  65', 78' (rp.)  Heyman  90'  | Raportti |  B. Banda  1', 33', 45+2'  Kundananji  21', 56'  |
Yhdysvallat  v  Saksa
| Yhdysvallat  | 4–1 |  Saksa |
| --- | --- | --- |
|  Smith  11', 44'  Swanson  26'  Williams  89'  | Raportti |  Gwinn  22'  |
Australia  v  Yhdysvallat
| Australia  | 1–2 |  Yhdysvallat |
| --- | --- | --- |
|  Kennedy  90+1'  | Raportti |  Rodman  43'  Albert  77'  |
Sambia  v  Saksa
| Sambia  | 1–4 |  Saksa |
| --- | --- | --- |
|  B. Banda  49'  | Raportti |  Schüller  10', 61'  Bühl  47'  Senß  90+7'  |
Turnaus > Alkulohkot > Lohko C

| Sij>  | Joukkue | O | V | T | H | TM | PM | ME | P | Karsinta |
| --- | --- | --- | --- | --- | --- | --- | --- | --- | --- | --- |
| 1 |  Espanja | 3 | 3 | 0 | 0 | 5 | 1 | +4 | 9 | Etenee pudotuspeleihin |
| 2 |  Japani | 3 | 2 | 0 | 1 | 6 | 4 | +2 | 6 | Etenee pudotuspeleihin |
| 3 |  Brasilia | 3 | 1 | 0 | 2 | 2 | 4 | −2 | 3 | Etenee pudotuspeleihin |
| 4 |  Nigeria | 3 | 0 | 0 | 3 | 1 | 5 | −4 | 0 |  |
Espanja  v  Japani
| Espanja  | 2–1 |  Japani |
| --- | --- | --- |
|  Bonmatí  22'  Caldentey  74'  | Raportti |  Fujino  13'  |
Nigeria  v  Brasilia
| Nigeria  | 0–1 |  Brasilia |
| --- | --- | --- |
|  | Raportti |  Gabi Nunes  37'  |
Brasilia  v  Japani
| Brasilia  | 1–2 |  Japani |
| --- | --- | --- |
|  Jheniffer  56'  | Raportti |  Kumagai  90+2' (rp.)  Tanikawa  90+6'  |
Espanja  v  Nigeria
| Espanja  | 1–0 |  Nigeria |
| --- | --- | --- |
|  Putellas  85'  | Raportti |  |
Brasilia  v  Espanja
| Brasilia  | 0–2 |  Espanja |
| --- | --- | --- |
|  | Raportti |  del Castillo  68'  Putellas  90+17'  |
Japani  v  Nigeria
| Japani  | 3–1 |  Nigeria |
| --- | --- | --- |
|  Hamano  22'  Tanaka  32'  Kitagawa  45+5'  | Raportti |  Echegini  42'  |
Turnaus > Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät |  |  | Välierät | Välierät |  |  | Loppuottelu | Loppuottelu |
 
|   | 3.8. – Nantes  | 3.8. – Nantes  |  |  |  |  |  |  |  |  |
|   | 3.8. – Nantes  | 3.8. – Nantes  |  |  |  |  |  |  |  |  |
|   |   Ranska  | 0 |  |  |  |  |  |  |  |  |
|   |   Ranska  | 0 |  |  | 6.8. – Marseille  | 6.8. – Marseille  |  |  |  |  |
|   |   Brasilia  | 1  |  |  | 6.8. – Marseille  | 6.8. – Marseille  |  |  |  |  |
|   |   Brasilia  | 1  |  |  |   Brasilia  | 4 |  |  |  |  |
|   | 3.8. – Lyon  | 3.8. – Lyon  |  |  |   Brasilia  | 4 |  |  |  |  |
|   | 3.8. – Lyon  | 3.8. – Lyon  |  |  |   Espanja  | 2  |  |  |  |  |
|   |   Espanja (rp.)  | 2 (4) |  |  |   Espanja  | 2  |  |  |  |  |
|   |   Espanja (rp.)  | 2 (4) |  |  |  |  |  |  | 10.8. – Pariisi  | 10.8. – Pariisi  |
|   |   Kolumbia  | 2 (2)  |  |  |  |  |  |  | 10.8. – Pariisi  | 10.8. – Pariisi  |
|   |   Kolumbia  | 2 (2)  |  |  |  |  |  |  |   Brasilia  | 0 |
|   | 3.8. – Pariisi  | 3.8. – Pariisi  |  |  |  |  |  |  |   Brasilia  | 0 |
|   | 3.8. – Pariisi  | 3.8. – Pariisi  |  |  |  |  |  |  |   Yhdysvallat  | 1  |
|   |   Yhdysvallat (ja.)  | 1 |  |  |  |  |  |  |   Yhdysvallat  | 1  |
|   |   Yhdysvallat (ja.)  | 1 |  |  | 6.8. – Lyon  | 6.8. – Lyon  |  |  |  |  |
|   |   Japani  | 0  |  |  | 6.8. – Lyon  | 6.8. – Lyon  |  |  |  |  |
|   |   Japani  | 0  |  |  |   Yhdysvallat (ja.)  | 1 |  |  |  |  |
|   | 3.8. – Marseille  | 3.8. – Marseille  |  |  |   Yhdysvallat (ja.)  | 1 |  |  |  |  |
|   | 3.8. – Marseille  | 3.8. – Marseille  |  |  |   Saksa  | 0   |  |  | Pronssiottelu | Pronssiottelu |
|   |   Kanada  | 0 (2) |  |  |   Saksa  | 0   |  |  | Pronssiottelu | Pronssiottelu |
|   |   Kanada  | 0 (2) |  |  |  |  |  |  | 9.8. – Lyon  | 9.8. – Lyon  |
|   |   Saksa (rp.)  | 0 (4)  |  |  |  |  |  |  | 9.8. – Lyon  | 9.8. – Lyon  |
|   |   Saksa (rp.)  | 0 (4)  |  |  |  |  |  |  |   Espanja  | 0 |
|   |  |  |  |  |  |  |  |  |   Espanja  | 0 |
|   |  |  |  |  |  |  |  |  |   Saksa  | 1  |
|   |  |  |  |  |  |  |  |  |   Saksa  | 1  |
Turnaus > Pudotuspelit > Puolivälierät

Yhdysvallat  v  Japani
| Yhdysvallat  | 1–0 (ja> ) |  Japani |
| --- | --- | --- |
|  Rodman  105+2'  | Raportti |  |
Espanja  v  Kolumbia
| Espanja  | 2–2 (ja> ) |  Kolumbia |
| --- | --- | --- |
|  Hermoso  79'  Paredes  90+7'  | Raportti |  Ramírez  12'  Santos  52'  |
|   | Rangaistus­potkukilpailu |   |
|  Caldentey   Navarro   Paralluelo   Bonmatí   | 4–2 |  Usme   Vanegas   Salazar   Carabalí   |
Kanada  v  Saksa
| Kanada  | 0–0 (ja> ) |  Saksa |
| --- | --- | --- |
|  | Raportti |  |
|   | Rangaistus­potkukilpailu |   |
|  Quinn   Lawrence   Leon   Beckie   | 2–4 |  Gwinn   Minge   Lohmann   Rauch   Berger   |
Ranska  v  Brasilia
| Ranska  | 0–1 |  Brasilia |
| --- | --- | --- |
|  | Raportti |  Gabi Portilho  82'  |
Turnaus > Pudotuspelit > Välierät

Yhdysvallat  v  Saksa
| Yhdysvallat  | 1–0 (ja> ) |  Saksa |
| --- | --- | --- |
|  Smith  95'  | Raportti |  |
Brasilia  v  Espanja
| Brasilia  | 4–2 |  Espanja |
| --- | --- | --- |
|  Paredes  6' (om.)  Gabi Portilho  45+4'  Adriana  71'  Kerolin  90+1'  | Raportti |  Duda Sampaio  85' (om.)  Paralluelo  90+12'  |
Turnaus > Pudotuspelit > Pronssiottelu

Espanja v  Saksa
|  Espanja | 0–1 |  Saksa |
| --- | --- | --- |
|  | Raportti |  Gwinn  65' (rp.)  |
Turnaus > Pudotuspelit > Loppuottelu

Brasilia v  Yhdysvallat
|  Brasilia | 0–1 |  Yhdysvallat |
| --- | --- | --- |
|  | Raportti |  Swanson  57'  |
Joshua Mance

| Mitalit | Mitalit | Mitalit |  |
| --- | --- | --- | --- |
|  Joshua Mance |  Joshua Mance |  Joshua Mance |  |
Maa:   Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | 4 × 400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Moskova 2013 | 4 × 400 m |  |
Ronell Joshua Mance (s. 21. maaliskuuta 1992) on yhdysvaltalainen pikajuoksija, joka on erikoistunut 400 metrin juoksuun.
Mance saavutti Bressanonen alle 18-vuotiaiden MM-kilpailuissa 2009 hopeaa 400 metrillä ajalla 46,22 ja kuului Yhdysvaltojen sekaviestijoukkueeseen, joka voitti kultaa junioreiden maailmanennätysajalla 1.50,33. Vuoden 2010 nuorten maailmanmestaruuskilpailuissa Monctonissa, Kanadassa Mance voitti kultaa 4 × 400 metrin viestissä ja sijoittui viidenneksi 400 metrillä. Hän voitti alle 20-vuotiaiden Pan-Amerikan mestaruuden 400 metrillä ja 4 × 400 metrin viestissä 2011.
24. kesäkuuta 2012 Mance sijoittui neljänneksi 400 metrin juoksussa Yhdysvaltain olympiakarsinnoissa ja ansaitsi paikan maansa viestijoukkueessa. Hän juoksi toisen osuuden, kun Yhdusvallat sijoittui 4 × 400 metrin viestissä toiseksi vuoden 2012 kesäolympialaisissa. Moskovan MM-kilpailuissa hän juoksi alkuerissä Yhdysvaltojen pitkän viestin joukkueessa, joka voitti loppukilpailussa toisella kokoonpanolla maailmanmestaruuden.
Mancen henkilökohtainen 400 metrin ennätys on 44,83 sekuntia vuodelta 2012.
Jerry Wald

| Jerry Wald |
| --- | --- |
 Jerry Wald (selin kameraan) ja John Wayne, Maurice Chevalier ja Anthony Quinn vuonna 1958.
Henkilötiedot
Syntynyt: 16. syyskuuta 1911 New York, New York, Yhdysvallat
Kuollut: 13. heinäkuuta 1962 (50 vuotta) Hollywood, Kalifornia
Kansalaisuus:   Yhdysvallat
Ammatti:  elokuvatuottaja
Jerry Irving Wald (16. syyskuuta 1911 New York, New York – 13. heinäkuuta 1962 Hollywood, Kalifornia) oli yhdysvaltalainen elokuvatuottaja ja -käsikirjoittaja.
Wald aloitti 20-vuotiaana tabloidilehden toimittajana ja vuonna 1933 Warner Bros palkkasi hänet käsikirjoittajaksi. Elokuvien tuottamisen hän aloitti vajaa vuosikymmen myöhemmin. Waldin Warnerille tuottamia elokuvia ovat muun muassa Kuoleman lasti (1942), Matkalla Muurmanskiin (1943) ja Mildred Pierce – amerikkalainen nainen (1945).
Wald oli vuosina 1951–1952 RKO Picturesin palveluksessa ja 1953–1956 Columbia Picturesin tuotannon apulaisjohtajana. Oman tuotantoyhtiönsä hän perusti vuonna 1956 ja sen ensimmäinen elokuva oli 1957 julkaistu Peyton Place – vihan tyyssija. Wald kuoli vuonna 1962.
Osittainen filmografia

Kuohuva 20-luku (The Roaring Twenties, 1939)
Kuoleman lasti (All Through the Night, 1942)
Matkalla Muurmanskiin (Action in the North Atlantic, 1943)
Mieletön rakkaus (Possessed, 1947)
Myrskyvaroitus (Key Largo, 1948)
Ikuinen sävel (Humoresque, 1950)
Kirotut eivät itke (The Damned Don't Cry!, 1950)
Purkaus yössä (Clash by Night, 1952)
Mildred Pierce – amerikkalainen nainen (Mildred Pearce, 1954)
Peyton Place – vihan tyyssija (Peyton Place, 1957)
Unohtumaton rakkaus (An Affair to Remember, 1957)
Kaikki unelmani (The Best of Everything, 1959)
Lemmenloukku (Let's Make Love, 1960)
Mr. Hobbs lähtee lomalle (Mr. Hobbs Takes a Vacation, 1962)
Aiheesta muualla

Jerry Wald Internet Movie Databasessa. (englanniksi)
Jerry Wald Elonetissä.
Jeja

Jaanus Saks, joka tunnetaan taiteilijanimellä Jeja, on virolainen musiikkituottaja ja artisti.  Hän on yksi elektronista musiikkia tuottavan Cartoon-yhtyeen perustajajäsenistä.
Varhainen elämä ja ura

Jaanus Saks syntyi ja kasvoi Virossa. Hänen kiinnostuksensa musiikkiin alkoi jo nuorena, ja hän kehitti taitojaan musiikin tuotannossa sekä säveltämisessä.
Cartoon

Vuonna 2015 Jeja perusti Cartoon-yhtyeen yhdessä Joosep Järvesaaren ja Ago Teppandin (tunnetaan myös nimellä "AG") kanssa. Cartoon tuli nopeasti tunnetuksi energisestä ja melodisesta elektronisesta musiikistaan. Heidän yhteistyönsä NoCopyrightSounds (NCS) -levy-yhtiön kanssa toi heille kansainvälistä huomiota. Yhtyeen tunnetuimpia kappaleita ovat "On & On" (feat. Daniel Levi) ja "Why We Lose" (feat. Coleman Trapp), jotka ovat saavuttaneet suurta suosiota erityisesti YouTubessa ja muissa suoratoistopalveluissa.
Tauko ja nykyiset projektit

Vuonna 2018 Cartoon ilmoitti jäävänsä määrittelemättömän pitkälle tauolle, ja jäsenet alkoivat keskittyä omiin projekteihinsa. Jeja on jatkanut musiikin parissa ja on ollut mukana erilaisissa musiikkiprojekteissa sekä tuotannoissa.
Diskografia

Yhteistyössä Cartoonin kanssa:
"On & On" (feat. Daniel Levi) (2015)
"Why We Lose" (feat. Coleman Trapp) (2015)
Muut projektit

Jeja on työskennellyt useiden eri artistien ja tuottajien kanssa eri projekteissa, mutta näistä ei ole julkaistu yksityiskohtaisia tietoja julkisesti.
Vaikutus ja perintö

Jeja on tunnettu panoksestaan elektronisen musiikin kenttään Virossa ja kansainvälisesti. Hänen työnsä Cartoonin kanssa on vaikuttanut moniin nuoriin muusikoihin ja tuottajiin.
Aiheesta muualla

Cartoonin virallinen YouTube-kanava youtube.com.
Jean-Louis Gassée

Jean-Louis Gassée (s. maaliskuu 1944 Pariisi, Ranska) on tietotekniikan alan johtotehtävissä työskennellyt henkilö. Hän on perustanut Be-yhtiön.
Gassée aloitti tietoteknisen uransa 1970-luvulla Hewlett-Packardilla. Apple palkkasi hänet 1981 johtamaan Applen Ranskan-yksikköä, ja 1985 hän siirtyi Yhdysvaltoihin Piilaaksoon Applen tuotekehittelypuolen johtoon. Hän lähti Applelta vuonna 1990 perustaakseen yhtiön Be Inc. PalmOne osti yhtiön vuonna 2001. Sen jälkeen Gassée työskenteli eri yrityksissä ja on marraskuusta 2004 ollut PalmSourcen johtoryhmän jäsen. 24. toukokuuta 2005 hänet nimitettiin PalmSourcen väliaikaiseksi toimitusjohtajaksi.
Ura HP:lla

Gassée opiskeli 1950-luvulla ensin Britanniassa katolisessa sisäoppilaitoksessa. Hän aikoi matemaatikoksi ja opiskeli Orsayn teknillisessä korkeakoulussa (Faculté d'Orsay) Pariisissa, mutta joutui jättämään opintonsa kesken isänsä taloudellisten vaikeuksien takia. Opintojen keskeydyttyä hän työskenteli useissa väliaikaisissa työpaikoissa, muun muassa tarjoilijana strippibaarissa, vakuutusmyyjänä ja hän myi myös taskulaskimia.
Gasséen ura tietotekniikan parissa alkoi 24-vuotiaana 1968, kun Hewlett-Packard palkkasi hänet tuomaan uuden tietokonemallin, HP 9100A:n markkinoille. Hänet ylennettiin myöhemmin HP:n Euroopan-osaston myyntipäälliköksi. Gassée työskenteli HP:lla kuusi vuotta.
HP:n jälkeen Gassée oli Data Generalilla viisi vuotta, ensin Ranskan-yksikön pääjohtajana, ja loppuaikoina hän oli vastuussa Euroopan ja Lähi-idän markkina-alueista. Sen jälkeen hänet palkattiin Exxonin Ranskan-osaston pääjohtajaksi. Puolitoista vuotta myöhemmin, helmikuussa 1981, hän siirtyi töihin Applelle. Apple oli juuri laajentamassa markkinoitaan Eurooppaan.
Gasséen johtamana Applen Ranskan osastosta tuli pian yhtiön tuottoisin haara Yhdysvaltojen ulkopuolella, ja vuonna 1982 hänet nimettiin myös Apple Education -säätiön johtoon. Vuonna 1985 hänet siirrettiin Applen markkinointipuolen johtoon Yhdysvaltoihin, vain kuukausi Steve Jobsin eron jälkeen. Myöhemmin hän toimi myös  Applen tuotekehityspuolen johdossa, kunnes Applen silloinen toimitusjohtaja John Sculley erotti hänet 1990.
Be, Inc.

Applen jälkeen Gassée mietti vaihtoehtoja ja harkitsi jopa ostavansa CompuServen tai Commodorelta Amigan, mutta ei päässyt sopuun hinnoista. Vuoden 1990 loppupuolella Gassée ja hänen entinen työtoverinsa Applelta Steve Sakoman ryhtyivät suunnittelemaan uutta tietokonetta AT&T:n Hobbit-suorittimen ympärille. Siitä kehittyi aikanaan BeBox. Ensimmäisen emolevyn prototyypin valmistuttua Gassée päätti perustaa yhtiön markkinoimaan uutta tuotetta ja palkkasi 1991 kolme työntekijää lisää laitteisto- ja ohjelmistokehitykseen, erityisesti kehittämään uutta käyttöjärjestelmää, BeOSia.
Työn jatkui vuoteen 1994 asti, jolloin AT&T veti suorittimen pois markkinoilta vähäisen kiinnostuksen vuoksi. BeOS sovitettiin PowerPC-suorittimelle, samoin BeBox. Gassée esitteli uusia tuotteita Agenda 95 -messuilla, vaikka olisi omien sanojensa mukaan halunnut esitellä tuotetta mieluummin ryhmälle ohjelmistokehittäjiä, jotka olisivat ymmärtäneet paremmin, mistä on kyse. Esitys sai kuitenkin raikuvat aplodit, ja yhtiö sai uusia rahoittajia.
Apple julkaisi 1996 PowerMac-perheen, jossa oli PowerPC 603 -suoritin. Gassée koetti myydä yhtiönsä kesäkuussa 1996 Applelle, koska halusi sovittaa käyttöjärjestelmänsä Applen uuteen tuotelinjaan, mutta Applen mielestä 250 miljoonan dollarin hinta oli liian kova ja osti sen sijaan NeXTSTEPin.
Samana vuonna BeBox-koneita myytiin satoja, mutta toimitusvaikeuksien takia niiden kehittäminen lopetettiin 1997. Gassée suuntasi resurssit käyttöjärjestelmän kehittämiseen. BeOS sovitettiin PowerPC-pohjaisille Macintosh-klooneille ja Intel-pohjaisiin henkilökohtaisiin tietokoneisiin.
Yhtiö julkisti vuonna 2000 kehittävänsä BeOSista version Internet-päätelaitteisiin. Tuote olisi nimeltään BeIA. Vaikka useat kaupalliset yhtiöt kiinnostuivat tuotteesta, esimerkiksi Sony, Be joutui lopulta taloudellisiin vaikeuksiin ja sen osti Palm 2001.
Yhtiön käyttöjärjestelmällä BeOSilla on kulttikäyttöjärjestelmän asema, mutta yhtiö ei oikein koskaan ollut voitollinen.
Uusiin tehtäviin

Gassée lähti yhtiönsä johdosta vuoden 2001 lopussa. Hän työskenteli eri tehtävissä, muun muassa Computer Access Technology Corporationin pää- ja toimitusjohtajana. Hänet valittiin marraskuussa 2004 PalmSourcen johtokuntaan, ja 24. toukokuuta 2005 hänet nimitettiin PalmSourcen väliaikaiseksi toimitusjohtajaksi. Hän toimii johtokunnan jäsenenä myös useissa muissa yrityksissä, kuten 3Com, Electronics for Imaging ja Logitech.
Gassée on sanonut, että Nokia pyysi häntä vuonna 2010 pohtimaan yhtiön tulevaisuutta. Hän ehdotti, että Nokia erottaisi toimitusjohtaja Olli-Pekka Kallasvuon ja luopuisi Symbian-käyttöjärjestelmästä ja ottaisi sen tilalle Googlen Androidin.
Jokikylä

Jokikylä voi tarkoittaa:
eräs peltomuotoon perustuvista kylätyypeistä
Jokikylä, kylä Evijärvellä
Jokikylä, kylä Haukiputaalla
Jokikylä, kylä Iissä
Jokikylä, kylä Ilmajoella
Jokikylä, kylä Kihniöllä
Jokikylä, kylä Kälviällä
Jokikylä, kylä Laihialla
Jokikylä, kylä Lohtajalla
Jokikylä, kylä Nivalassa
Jokikylä, kylä Nurmeksessa
Jokikylä, entinen kylä Petsamossa Suomen Neuvostoliitolle luovuttamalla alueella
Jokikylä, kylä Pyhäjärvellä
Jokikylä, kylä Rantsilassa
Jokikylä, Riihimäki
Jokikylä, kylä Ristijärvellä
Jokikylän rautatieasema Ristijärvellä
Jokikylä, kylä Sievissä
Jokikylä, kylä Simossa
Jokikylä, kylä Taivalkoskella
Jokikylä, kylä Töysässä
Jokikylä, kylä Utajärvellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jokikylä”, voi hakea sivunnimihaulla, laajalla sivunnimihaulla tai tekstihaulla.
Joseph Wiseman

Wiseman vuonna 1950
Joseph Wiseman (15. toukokuuta 1918 – 19. lokakuuta 2009) oli kanadalainen näyttelijä, joka esitti tohtori Julius Non roolin James Bond -elokuvassa Salainen agentti 007 ja tohtori No (1962). Muihin tuotoksiin lukeutuvat lännenelokuva Leppymättömät (1960) sekä esiintymiset lukuisissa televisiosarjoissa, joiden parissa hän työskenteli myöhemmälläkin iällään.
Wisemanin tytär kertoi isänsä kuoltua tämän inhonneen Tohtori Non konnanrooliaan ja pelänneen, että hänet muistetaan vain siitä näyttämösuoritustensa sijaan.
Aiheesta muualla

Joseph Wiseman Internet Movie Databasessa. (englanniksi)
Jan Lundell (kemisti)

Jan Lundell (s. 1966) on suomalainen kemisti ja professori. Hän on toiminut Jyväskylän yliopiston kemian professorina vuodesta 2009.  Hänet tunnetaan kemian opettajankoulutuksen ja opetuksen kehittäjänä.
Akateeminen ura

Jan Lundell valmistui filosofian maisteriksi 1993. Tohtoriksi hän väitteli Helsingin yliopistossa 1995 fysikaalisen kemian alalta. Valmistumisen jälkeen hän on työskennellyt Helsingin ja Jyväskylän yliopistoissa erilaisissa opetustehtävissä ja tutkijana. Hänet nimitettiin 1998 Helsingin yliopiston fysikaalisen kemian dosentiksi. Hän toimi 1998–2001 Suomen Akatemian tutkijatohtorina ja sen jälkeen 2001–2002 akatemiatutkijana. Vuonna 2002 Lundell oli mukana perustamassa eChemicumia eli Helsingin yliopiston kemian laitoksen tieto- ja viestintätekniikan keskusta Helsingin Kumpulaan.
Lundellin ura Suomen Akatemian tutkijana jatkui 2004–2009, kun hän toimi akatemiatutkijana projektissa nimeltä "Heikot vuorovaikutukset luonnontieteissä".  Heikkoja vuorovaikutuksia tutkivaa kemian osa-aluetta kutsutaan supramolekulaariseksi kemiaksi.
Tutkija ja opetuksen kehittäjä

Kemistinä Lundell on keskittynyt etupäässä fysikaalisen kemian tutkimukseen. Lundell on erikoistunut kemian tutkimuksessa varsinkin menetelmien kehittämiseen. Hän on pyrkinyt aktiivisesti lisäämään tietotekniikan käyttöä kemian tutkimuksessa. Tietokonetta voidaan hyödyntää esimerkiksi laskennallisen kemian sovelluksissa. Lundell on edistänyt mm. molekyylien välisten voimien tietokoneavusteista laskennallista tutkimusta. Hän on soveltanut tietoteknisiä menetelmiä myös, jotta kiinteässä tilassa tapahtuvien kemiallisten reaktioiden molekyylitasoa pystyttäisiin ymmärtämään paremmin. Kemian opetuksessa Lundell on soveltanut tietotekniikkaa molekyylimallinnuksessa.
Lundell on aktiivisesti tuonut tietotekniikkaa mukaan kemianopetukseen ja kemian opettajienkoulutukseen. Hän toimi vuosina 2004–2006 Helsingin yliopiston koordinoiman virtuaaliopetushankkeen "Kemian tietoverkot" vastuuhenkilönä.
Lundell on jatkanut opetuksen kehittämistä siirryttyään Jyväskylän yliopistoon. Kemian laitoksella on hänen johdollaan kehitetty v. 2011 toimintamalli, jolla pyritään edistämään opiskelijoiden jaksamista.
Vuoteen 2007 mennessä Lundell oli julkaissut yli 90 tieteellistä artikkelia kansainvälisissä tiedejulkaisuissa.
Tutkija ja opetuksen kehittäjä > Kansainvälinen tiedeura

Lundell on toiminut tutkijana Jerusalemin heprealaisessa yliopistossa. Hän on myös aloittanut kansainvälisen tutkimusyhteistyön puolalaisen Wroclawin yliopiston kanssa. 
Keväällä 2007 Lundell koulutti Bogazicin yliopistossa, Istanbulissa turkkilaisia kemianopettajaopiskelijoita ja -kouluttajia. Hankkeessa sovellettiin Helsingin yliopiston virtuaaliopetushankkeen tuloksia.
Professoriksi

Lundell nimitettiin 2008 määräaikaiseksi professoriksi Jyväskylän yliopistoon. Vuoden 2009 alussa hänet nimitettiin vakinaiseksi professoriksi. Professorina hän vastaa kemian opettajien koulutuksesta ja sen kehittämisestä. Virkaanastujaisluennossaan huhtikuussa 2009 hän käsitteli tutkimuslähtöistä kemian opetusta.
Professori Lundell on toiminut professorintoimensa ohella Jyväskylän yliopiston kemian laitoksen johtajana vuodesta 2010. Hänet valittiin laitoksen johtajaksi toiselle kaudelle 2014–2017.